семејствата трошоци за наемнина и комунални услуги, во согласност со Стратегијата за интеграција и со Законот за азил и привремена заштита. Формирана е комисија која ќе ги претставува Ромите бегалци. Обезбедени се некои социјални станбени единици. Ромите бегалци и натаму живеат во сиромаштија, во супстандардни услови за живеење, со високо ниво на невработеност. Пристапот до образование, домување, здравство и вработување продолжува да претставува загриженост. Судските постапки во однос на внатрешно раселените лица, поврзани со барањата за отштета што произлегуваат од конфликтот во 2001 година, се сè уште во тек и поголемиот дел од оние кои се засегнати остануваат сместени во прифатни семејства.

Регионалната соработка и добрососедските односи соработка и добрососедските односи претставуваат суштествен дел од процесот на придвижување на земјата кон ЕУ. Земјата продолжи да учествува активно во регионалните иницијативи, вклучувајќи го и Процесот за соработка во Југоисточна Европа, Регионалниот совет за соработка, Договорот за енергетска заедница, Договорот за Европската заедничка воздухопловна област и Централноевропскиот договор за слободна трговија, чиј претседавач во 2014 година е Република Македонија. Земјата продолжува да придонесува во мисијата на ЕУФОР АЛТЕА во Босна и Херцеговина. На 29 септември 2014 година, Република Македонија, Босна и Херцеговина, Црна Гора и Србија потпишаа договор за намалување на цените на роаминг услугите за јавни мобилни комуникациски мрежи.

Република Македонија продолжи да игра генерално конструктивна улога во однос на билатералните односи со другите земји од процесот на проширување и соседните земји - членки на ЕУ . Сè уште не е склучен билатерален договор за регионална соработка со Србија, согласно член 12 од ССА.

Продолжија добрите билатерални односи со Албанија . Краткотрајните тензии по демонстрациите и изјавите во јули поради пресудата во случајот "Монструм" не ги прекинаа честите билатерални посети на високо ниво, кои продолжија во текот на годината. Во март, двете земји потпишаа меморандум за соработка во областа на туризмот.

Односите со Босна и Херцеговина продолжија да се развиваат добро. Ратификувани се измени и дополнувања на голем број договори. По поплавите во мај беа испратени спасувачки екипи и беа собрани средства за поддршка на хуманитарните напори.

Дополнително беше зајакната соработката со Црна Гора . Земјите потпишаа договор за размена на дипломатски и конзуларни услуги и протокол за соработка во областа на воената обука. Република Македонија, исто така, потпиша договори за правна помош во граѓански и кривични предмети, за меѓусебно спроведување на судските одлуки, како и за соработка во областа на информатичките и комуникациските технологии со Црна Гора, како и со Србија.

Односите со Србија останаа добри. Се отвори Заеднички центар за полициска соработка на граничниот премин Табановце и се потпиша протокол за соработка помеѓу министерствата за внатрешни работи. Двете земји, исто така, потпишаа договори за размена и заемна заштита на класифицирани информации, за меѓусебно признавање на дипломи и за заедничко споделување на простории за дипломатски и конзуларни претставништва. Тие, исто така, потпишаа протокол за соработка во областа на туризмот. Спорот во врска со православните цркви во двете земји остана нерешен, но ова не е пречка за поблиска политичка соработка. По поплавите во мај, беа испратени спасувачки екипи и беа собрани средства за поддршка на хуманитарните напори.

Соработката со Косово продолжи да се подобрува. Влегоа во сила договори за меѓусебно признавање на пензии и за зајакнување на културната соработка. Се ратификуваже спогодбата за отворање на нов заеднички граничен премин Белановце - Станчик.

Беа одржувани блиски односи со Турција. Земјите ратификуваа спогодби за соработка во областа на вработувањето, социјалното осигурување и вработување, како и за активностите поврзани со воспоставување на културни центри. Странски директни инвестиции од Турција постојано се зголемуваа во изминатите неколку години, достигнувајќи 4% од вкупните СДИ во земјата во 2013 година.

Односите со Бугарија остануваат под влијание на разликите кои првенствено се однесуваат на толкувањето на историјата. Беа остварени голем број посети на високо ниво. Во декември, беа одржани консултации за прашања поврзани со ЕУ на официјално и експертско ниво. Продолжија преговорите за билатерална спогодба за добрососедски односи. Имаше, исто така, и размена на писма меѓу претседателите Иванов и Плевнелиев на оваа

14